
Esselamu alejkum we rahmetullahi we berekatuhu


Imam pitanje vezano za Rosen metodu dodirom. Naime radi se o metodi koju je osnovala Marion Rosen, spada u somatske/holističke pristupe liječenju. Metoda sama po sebi je čudna nekako. Kako tvrde ti praktikanti, mišići pamte stres i emocije koje se nakupljaju tokom života i pohranjuju u tijelu i taj terapeut nježnim pokretima dodiruje određeni mišić i tako taj mišić “otpušta” potisnuta osjećanja i napetosti. Putem ove metode često dolazi do plakanja od tih dodira, jer utječe na emocije, ljudi se sjete nekih stvari koje su zaboravili, nekad se određeni mišić trese, i tako te i slične stvari. Istraživala sam i korijeni te metode su mi sumnjivi. Ako mi možete pojasniti malo bolje ili uopšteno reći da li je ovaj terapija/metoda i ostale slične metode dozvoljena u islamu?


Molim Uzvišenog Allaha da vas nagradi najljepšom nagradom za vaš trud.


Esselamu alejkum


* 
* 
* 
* 
* 
* 
* 

 
Je li dozvoljeno liječenje Rosen metodom dodirom?

Ve alejkumus selamu ve rahmetullahi…


Po vašem pitanju, kako ste ga predstavili i koncipirali, može proizvesti određenu sumnju. U kontakt s džinnima prilikom ove metode.


Ono što sam ja, pak, pročitao o ovoj metodi, liči mi na klasičnu masažu, možda donekle modifikovanu, i ništa više. Nisam mogao zaključiti da se radi o ikakvoj sumnji u kontakt sa džinnima, jer ne vidim šta bi ovdje drugo moglo biti sumnjivo.


Ipak, pošto ste vi ovu tematiku pomnije izučavali, smatrate da je sumnjiva rabota, šerijatski stav jeste onda da se bolje kloniti onoga što bi moglo biti sumnjivo.


Jer, Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, savs, kaže;


OSTAVI SUMNJIVO I DRŽI SE ONOGA U ŠTO SUMNJE NEMAŠ.


Allah najbolje zna…


